LaoVietBank ເເລະ Unitel ຮ່ວມມືໃນການເຊື່ອມຕໍ່ບັນຊີ ເພື່ອການຊໍາລະ QR Code.
by Soulivone | Jul 29, 2021 | News
ໃນວັນທີ 28 ກໍລະກົດ 2021, ທະນາຄານ ຮ່ວມທຸລະກິດ ລາວ-ຫວຽດ ຈໍາກັດ ໄດ້ມີພິທີເຊັນບົດບັນທຶກຄວາມເຂົ້າໃຈ ວ່າດ້ວຍການຮ່ວມມືການຊຳລະ ລະຫວ່າງ ທະນາຄານ ຮ່ວມທຸລະກິດ ລາວ-ຫວຽດ ຈໍາກັດ ແລະ ບໍລິສັດ ສະຕາ ຟີນເທັກ ຈຳກັດຜູ້ດຽວ. ການເຊັນສັນຍາຄັ້ງນີ້, ລົງນາມເຊັນໂດຍ ທ່ານ ຟາມ ກ໋ວກ ກົ່ງ, ຮອງຜູ້ອໍານວຍການໃຫຍ່ ທະນາຄານ ຮ່ວມທຸລະກິດລາວ-ຫວຽດ ຈໍາກັດ (LaoVietBank) ເເລະ ທ່ານ ເຈິນ ມິງ ດຶກ, ຮອງຜູ້ອໍານວຍການ ບໍລິສັດ ສະຕາ ຟິນເທັກ ຈໍາກັດຜູ້ດຽວ. ເຂົ້າຮ່ວມເປັນສັກຂີພິຍານ ໂດຍ ທ່ານ ສຸລິສັກ ທໍານຸວົງ, ຫົວໜ້າກົມຄຸ້ມຄອງລະບົບຊໍາລະສະສາງ ທະນາຄານ ເເຫ່ງ ສປປ ລາວ; ທ່ານ ຫວຽນ ດຶກ ວູ, ອໍານວຍການໃຫຍ່ ທະນາຄານ ຮ່ວມທຸລະກິດ ລາວ-ຫວຽດ ຈໍາກັດ; ທ່ານ ລິວ ແມງ ຮ່າ, ຜູ້ອໍານວຍການ ບໍລິສັດ ສະຕາ ຟີນເທັກ ຈຳກັດຜູ້ດຽວ ເເລະ ທັງເປັນຜູ້ອໍານວຍການໃຫຍ່ ບໍລິສັດ ສະຕາຣ ໂທລະຄົມ ຈໍາກັດ ພ້ອມດ້ວຍຄະນະພະແນກ ຂອງ ທະນາຄານ ຮ່ວມທຸລະກິດ ລາວ- ຫວຽດ ຈໍາກັດ, ບໍລິສັດ ສະຕາ ຟີນເທັກ ແລະ ບໍລິສັດ ສະຕາ ໂທລະຄົມ ເຂົ້າຮ່ວມ.